Рәсәйҙә консерватив идеология XIX быуатта үҫә башлай. Төп фекерҙәре Н. М. Карамзиндың «Записка о древней и новой России» (1811) тигән хеҙмәтендә һүрәтләнә. Властан «ижади аҡыл урынына булғанды һаҡлау аҡылы» талап иткән Карамзин Европа өлгөһөндәге реформаларҙың кәрәк түгеллеген билдәләй, әммә йәмғиәттең әкренләп европалашыуын да инҡар итмәй; авторитаризмды ул Рәсәйҙә бөтә дәүләт һәм йәмғиәт тәртибенең ҡаҡшамаҫ нигеҙе тип һанай.